## Na podlagi  Odloka o rebalansu proračuna Mestne občine Nova Gorica za leto 2025 – rebalans I, (Uradni list 28/25) ter Odloka o dodeljevanju proračunskih sredstev za spodbujanje podjetništva in inovativnosti v Mestni občini Nova Gorica (Uradni list 134/2023 in 5/2025) objavlja Mestna občina Nova Gorica

**JAVNI RAZPIS**

**za sofinanciranje projektov podpornih institucij na področju razvoja podjetništva in visoko tehnološkega gospodarstva v Mestni občini Nova Gorica v letu 2025**

**I. SOFINANCER:** Mestna občina Nova Gorica, Trg Edvarda Kardelja 1, 5000 Nova Gorica

### II. PREDMET JAVNEGA RAZPISA

Predmet razpisa je dodelitev de minimis pomoči za sofinanciranje projektov podpornih institucij, ki izkazujejo podporo razvoju obrtne dejavnosti, podjetništva, inovativnosti ter razvoju tehnološko naprednih podjetij na območju Mestne občine Nova Gorica in/ali v Primorskem tehnološkem parku.

**Projekt** (v nadaljevanju; projekt podpornih institucij)predstavlja nabor aktivnosti izvajalca, ki predstavlja vsebinsko zaključeno celoto, z opredeljeno vsebino, cilji časovnim zaporedjem in trajanjem izvedbe. Za namen tega javnega razpisa se pod pojmom projekt podpornih institucij štejejo aktivnosti institucij, ki so ustanovljene z namenom nudenja podpore razvoju obrtne dejavnosti, podjetništva in tehnološko naprednih dejavnosti ter inovacij

**Aktivnosti**  v okviru prijavljenega projekta podpornih institucij so aktivnosti ki izkazujejo podporo pri nastanku, delovanju in razvoju obrtne dejavnosti, podjetništva in tehnološko naprednih podjetij in sicer: izvedba usposabljanj in delavnic za obstoječa podjetja, svetovanje in usposabljanja za posameznike, ki se samozaposlijo izobraževanje in animacija šolajoče se mladine, predstavitev dobrih praks, animiranje ter povezovanje lokalnega in/ali regionalnega okolja, organizacija dogodkov z namenom promocije lokalnega podjetništva, obrti, investicijskih priložnosti ter inovacijskega okolja in vse druge aktivnosti, ki izkazujejo podporo pri razvoju obrti, podjetništva in tehnološko naprednih tehnologij

Mestna občina Nova Gorica iz naslova tega ukrepa ne sofinancira profitnih projektov ter vlaganja v nakup oziroma vzdrževanje nepremičnin in opreme.

Projekt se lahko izvaja tudi izven območja Mestne občine Nova Gorica, če vpliva na prepoznavnost in promocijo lokalnega podjetniškega in inovativnega okolja ter občine.

**III. VIŠINA PRORAČUNSKIH SREDSTEV**

De minimis pomoč se dodeli za:

**SKLOP A:**

* za sofinanciranje projektov podpornih institucij , ki izkazujejo podporo pri nastanku, razvoju in promociji obrtne dejavnosti in podjetništva; višina razpisanih proračunskih sredstev znaša 60.000 EUR in je na voljo proračunski postavki 09088 - projekti za spodbujanje gospodarskega razvoja

**SKLOP B:**

## za sofinanciranje projektov podpornih institucij ki izkazujejo podporo nastanku razvoju in delovanju visokotehnoloških podjetij ter promociji visokotehnološkega in inovativnega okolja. Višina razpisanih proračunskih sredstev znaša 62.000 EUR in je na voljo na proračunski postavki 09021 projekti v podporo visokotehnološkemu gospodarstvu

##

**Prijavitelji se lahko prijavijo na posamezen sklop .**

Proračunska sredstva se dodeljujejo kot nepovratna sredstva skladno s pravili o dodeljevanju državnih pomoči »de minimis«.

**IV. POGOJI ZA KANDIDIRANJE NA JAVNEM RAZPISU**

**4.1. Splošni pogoji sodelovanja na javnem razpisu**

1. Skladno z Uredbo Komisije (EU) 2023/2831 se upošteva definicija enotnega podjetja. »Enotno podjetje« pomeni vsa podjetja, ki so med seboj najmanj v enem naslednjih razmerij:
* podjetje ima večino glasovalnih pravic delničarjev ali družbenikov drugega podjetja,
* podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu,
* podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja edino nadzoruje večino glasovalnih pravic delničarjev ali družbenikov navedenega podjetja,
* podjetja, ki so v katerem koli razmerju iz prve do četrte alineje te točke preko
* enega ali več drugih podjetij, prav tako veljajo za enotno.
1. Prijavitelji ne smejo opravljati nobene od naslednjih dejavnosti, ki so razvrščene v naslednje sektorje:
* predelava in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
* primarna proizvodnja kmetijskih proizvodov,
* predelava in trženje kmetijskih proizvodov kadar je znesek pomoči določen na podlagi cene ali količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali kadar je pomoč pogojena s tem, da se v celoti ali delno prenese na primarne proizvajalce.
1. Prijavitelj ne sme biti v postopku vračanja neupravičeno prejete državne pomoči,
2. Prijavitelj ne sme kršiti obveznosti iz socialnega, okolijskega in delovnega prava.

**Ostali pogoji dodeljevanja »de minimis« pomoči v skladu z uredbo EU Komisije (EU) št. 2023/2831)**

1. Pri odobritvi pomoči po načelu »de minimis« bo Mestna občina Nova Gorica upoštevala, da:
* pomoč ne bo namenjena izvozu oz. z izvozom povezane dejavnosti v tretje države ali države članice, kot je pomoč neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki povezanimi z izvozno dejavnostjo,
* pomoči ne bodo pogojene s prednostjo rabe domačega blaga pred rabo uvoženega blaga,
* skupni znesek pomoči, dodeljen enotnemu podjetju ne bo presegel 300.000 EUR v obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije.
* v skladu z 8. in 9. točko 3. člena Uredbe 2023/2831 se v primeru združitev ali pripojitev vsa prejšnja pomoč «de minimis«, dodeljena kateremu koli od podjetij udeleženih v združitvi upošteva pri ugotavljanju ali nova pomoč »de minimis« za novo ali prevzemno podjetje presega ustrezno zgornjo mejo. Pomoč »de minimis«, ki je bila zakonito dodeljena pred združitvijo ali prevzemom, ostane zakonita.
* če se prejemnik pomoči razdeli na dve ali več ločenih podjetij, se pomoč »de minimis« dodeljena pred razdelitvijo, dodeli podjetju, ki jo je koristilo, in je to načeloma podjetje, ki prevzame dejavnosti, za katere se je pomoč »de minimis« uporabila. Če taka dodelitev ni mogoča, se pomoč »de minimis« dodeli sorazmerno na podlagi knjigovodske vrednosti lastniškega kapitala novih podjetij na dejanski datum razdelitve,
* pomoč »de minimis« ne kumulira z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi s takšno kumulacijo presegla intenzivnost pomoči ali znesek pomoči,
* pomoč »de minimis« dodeljena v skladu z Uredbo Komisije(EU) št.2023/2831 lahko kumulira s pomočjo »de minimis«, dodeljeno v skladu z uredbama Komisije(EU) št.1408/2013 in (EU) ŠT. 717/2014 do ustrezne zgornje meje, določene v 2.točki 3.člena Uredbe (EU) 2023/2831.
1. Mestna občina Nova Gorica bo pisno obvestila prejemnika pomoči:

da je pomoč dodeljena po pravilu »de minimis« v skladu z Uredbo komisije (EU) št.2023/ 2831 z dne 13. 12. 2023 o uporabi členov 107 in 108 pogodbe o delovanju Evropske Unije pri pomoči »de minimis« (UL L. 2023/2831, 15.12. 2023), o znesku »de minimis« pomoči.

1. Mestna občina Nova Gorica bo hranila evidence individualnih pomoči »de minimis« 10 let od datuma odobritve pomoči.

 **4.2. Posebni pogoji za sodelovanje na javnem razpisu**

Prijavitelji na javni razpis morajo poleg splošni izpolnjevati še naslednje posebne pogoje

* imajo sedež dejavnosti na območju Mestne občine Nova Gorica ali pa je njihov ustanovitelj oziroma soustanovitelj Mestna občina Nova Gorica,
* so registrirani za izvajanje projektov na razpisanih področjih oziroma imajo eno izmed navedenih dejavnosti opredeljeno v ustanovnem aktu oziroma v statutu in/ali so najmanj dve leti pred objavo javnega razpisa izvajali primerljive aktivnosti, kot so opredeljene v prijavljenem projektu,
* imajo najmanj tri zaposlene osebe,
* imajo urejeno dokumentacijo v skladu z zakoni in drugimi predpisi, ki urejajo njihovo delovanje,
* imajo zagotovljene pravne, materialne, prostorske, kadrovske in organizacijske pogoje za izvedbo projekta,
* so pravočasno in v celoti izpolnili vse obveznosti do Mestne občine Nova Gorica ter do drugih pravnih oseb, katerih ustanoviteljica oziroma soustanoviteljica je Mestna občina Nova Gorica,
* imajo poravnane vse obveznosti iz naslova davkov, prispevkov in drugih obveznih dajatev na zadnji dan v mesecu pred oddajo vloge na javni razpis,
* niso bili za isti namen že sofinancirani iz drugih lokalnih, državnih ali virov Evropske Unije,
* prijavljeni projekt oziroma dejavnost se ne sme financirati iz sredstev drugih javnih razpisov oziroma drugih proračunskih sredstev Mestne občine Nova Gorica,
* na javni razpis se lahko prijavi največ dva enoletna projekta v okviru posameznega sklopa
* zaprošena sredstva ne smejo preseči razpisanih sredstev

**V. UPRAVIČENCI DO PRIJAVE NA JAVNI RAZPIS**

Upravičenci do prijave na javni razpis so:

* institucije s statusom pravne osebe s sedežem dejavnosti v Mestni občini Nova Gorica ustanovljene kot zbornične institucije z najmanj tremi zaposlenimi
* podjetja ali samostojni podjetniki ustanovljeni po Zakonu o gospodarskih družbah ki imajo sedež dejavnosti na območju Mestne občine Nova Gorica in/ali je njihov ustanovitelj oziroma soustanovitelj Mestna občina Nova Gorica.

**Vloge prijaviteljev, ki niso upravičenci bodo s sklepom zavržene.**

**VI. UPRAVIČENI STROŠKI**

Upravičeni stroški za sofinanciranje projektov podpornih institucij so stroški:

* ki so potrebni za izvedbo projekta in so vezani izključno na izvedbo prijavljenega projekta, ki se bo izvajal na območju Mestne občine Nova Gorica oziroma na območju kjer deluje prijavitelj projekta katerega ustanovitelj oziroma soustanovitelj je Mestna občina Nova Gorica,
* ki so dejansko nastali ter so prepoznavni in preverljivi ter podprti z izvirnimi dokazili(računi, pogodbe, potrdila o izvedenih plačilih, obračun stroškov dela osebja, ki dela na projektu in je zaposlen pri prijavitelju ter druga obračunska dokumentacija)
* niso in ne bodo financirani od drugih financerjev

**VII. VIŠINA ODOBRENIH SREDSTEV:**

 Višina odobrenih sredstev znaša 100 % upravičenih stroškov. Med upravičene stroške se ne upošteva strošek DDV-ja v kolikor je prijavitelj zavezanec za DDV.

### Višina sredstev, ki se dodeli posameznemu upravičencu, se določi na podlagi določb iz odloka in tega razpisa, rezultatov ocenjevanja vseh vlog, višine zaprošenih sredstev s strani prijavitelja ter višine razpisanih proračunskih sredstev.

**VIII. MERILA ZA IZBOR UPRAVIČENCEV, KI IZPOLNJUJEJO POGOJE**

Vse formalno popolne vloge, ki bodo izpolnjevale pogoje za kandidiranje in bodo skladne z namenom javnega razpisa bodo ocenjene na osnovi naslednjih meril:

|  |  |  |  |
| --- | --- | --- | --- |
| **zap št.** | **Naziv merila** | **št. možnih točk** | **št. doseženih točk** |
| **1.** | **dosedanje delo in reference prijavitelja**  |  **10** |  |
| 1.1. | prijavitelj je v obdobju zadnjih dveh let uspešno realiziral projekte enake prijavljenemu **(obvezna priloga!)** | 10 |  |
| 1.2. | prijavitelj je v obdobju zadnjih dveh let že uspešno izvedel primerljive projekte z razpisnega področja **(obvezna priloga!)**  | 5 |  |
| **2.** | **Ciljna skupina uporabnikov prijavljenega projekta**  | **20** |  |
| 2.1 | mikro in mala podjetja  | 20 |  |
| 2.2. | Šolajoča se mladina (osnovnošolci, dijaki, študentje)  | 15 |  |
| **2.3** | brezposelni vključeni v projekte usposabljanja in svetovanja za samozaposlitev  | 10 |  |
| **2.4** | srednja in velika podjetja  | 5 |  |
| **3.** | **učinki projekta za promocijo in prepoznavnost lokalnega podjetniškega in inovativnega okolja občine**  | **15** |  |
| 3.1. | velik prispevek projekta k prepoznavnosti lokalnega podjetniškega in inovativnega okolja občine/ projekt presega regijski nivo | 15 |  |
| **3.2** | srednji prispevek projekta k prepoznavnosti lokalnega podjetniškega in inovativnega okolja občine/ projekt presega občinski nivo | 10 |  |
| **3.3** | nižji prispevek projekta k prepoznavnosti lokalnega podjetniškega in inovativnega okolja občine/ projekt se izvaja na občinskem nivoju | 5 |  |
| **4.** | **pričakovana udeležba/doseg /promocijski učinek projekta**  | **20** |  |
| 4.1. |  nad 200 uporabnikov | 20 |  |
| 4.2. | od 101 do 200 uporabnikov | 15 |  |
| 4.3 | od 51 do 100 uporabnikov | 10 |  |
| 4.4 | od 21 do 50 uporabnikov | 8 |  |
| 4.5 | do 20 uporabnikov  | 5 |  |
| **5.**  | **dosedanje sodelovanje prijavitelja z Mestno občino Nova Gorica**  | **5** |  |
| 5.1. | prijavitelj je pri izvedbi dosedanjih projektov sodeloval z Mestno občino Nova Gorica | 5 |  |
| 5.2.  | prijavitelj pri izvedbi dosedanjih projektov ni sodeloval z Mestno občino Nova Gorica<  | 0 |  |
|  | **SKUPAJ** | **70** |  |

**Obrazložitev posameznih meri**l**:**

**Merilo; dosedanje delo in reference**

Prijavitelj mora pri merilu dosedanje delo in reference dokazati, da je v preteklih dveh letih že uspešno izpeljal enak projekt kot je prijavljeni projekt in v tem primeru dobi 10 točk. Prijavitelj mora obvezno priložiti ustrezna dokazila(slikovno gradivo, prispevki v medijih, računi in plačila…) o uspešni realizaciji projekta. Prijavitelj prejme pet točk v kolikor z ustreznimi dokazili(slikovno gradivo, prispevki v medijih, računi in plačila…) dokaže da je v zadnjih dveh letih realiziral projekte z razpisanega področja.

**Merilo;** **ciljna skupina uporabnikov prijavljenega projekta**

Po tem merilu se bo prijavitelju upoštevalo katere skupini ciljnih uporabnikov je projekt namenjen . V kolikor bo projekt namenjen mikro in malim podjetjem prijavitelj dobi 20 točk, za projekt ki je namenjen osnovnošolcem, dijakom in študentom prijavitelj prejme 15 točk , za projekte namenjene brezposelnim, ki se vključujejo na trg dela prejme prijavitelj 10 točka projekte namenjene srednje in velikim podjetjem pa pet točk. Glede opredelitve velikosti prijavitelja se uporabljajo določile evropske skupnosti in sicer:

* mikro podjetje« je podjetje, ki izpolnjuje dve od treh meril in sicer: povprečno število delavcev v poslovnem letu ne presega 10, čisti prihodki od prodaje ne presegajo 2.000.000 evrov in letna bilančna vsota ne presega 2.000.000 evrov,
* »Malo podjetje« je podjetje, ki ni mikro podjetje in izpolnjuje dve od treh meril in sicer: povprečno število delavcev v poslovnem letu ne presega 50, čisti prihodki od prodaje ne presegajo 10.000.000 evrov in letna bilančna vsota ne presega 10.000.000 evrov,
* »Srednje podjetje« je podjetje, ki ni mikro podjetje in ni malo podjetje in izpolnjuje dve od treh meril in sicer: povprečno število delavcev v poslovnem letu ne presega 250, čisti prihodki od prodaje ne presegajo 50.000.000 evrov in letna bilančna vsota ne presega 43.000.000 eurov,
* Velika podjetja, so podjetja, ki po opredelitvah iz druge do četrte točke tega člena niso mikro, majhna ali srednja podjetja.

**Merilo;** **učinki projekta za promocijo in prepoznavnost lokalnega podjetniškega in inovativnega okolja občine**

Projekt, katerega izvedba presega regijske okvirje in se izvaja na državni oziroma mednarodni ravni in v katerega se vključujejo uporabniki lokalnega podjetniškega in inovativnega okolja pomeni velik prispevek k prepoznavnosti občine in promociji lokalnega podjetniškega in inovativnega okolja in zato projekt pri tem merilu dobi 15 točk. Projekt, katerega izvedba presega občinske okvirje in se izvaja na regionalni ravni in v katerega se vključujejo uporabniki lokalnega podjetniškega in inovativnega okolja pomeni srednji prispevek k prepoznavnosti občine in promociji lokalnega podjetniškega in inovativnega okolja in zato projekt pri tem merilu dobi 8 točk.

Projekt, ki se izvaja v občinskih okvirih in v katerega se vključujejo uporabniki lokalnega podjetniškega in inovativnega okolja pomeni nižji prispevek k prepoznavnosti občine in promociji lokalnega podjetniškega in inovativnega okolja in zato projekt pri tem merilu dobi 5 točk.

 **Merilo;** **pričakovana udeležba/doseg/promocijski učinek projekta**

Projekt pri katerem se pričakuje udeležba nad 200 uporabnikov projekta prejme 20 točk, za število uporabnikov od 101 do 200 prejme projekt po tem merilu 15 točk, za udeležbo uporabnikov od 51 do 100 prejme projekt 10 točk, za udeležbo od 21 do 50 uporabnikov prejme projekt 8 točk in za manj kot 20 uporabnikov 5 točk. **Prijavitelj mora v poročilu o realizaciji projekta dokazati, da načrtovano število udeležencev projekta ustreza dejanskemu številu udeleženih v projektu in sicer s predložitvijo ustreznih dokazil (slikovno gradivo, članki v medijih, lista prisotnosti udeležencev). V kolikor se bo dejansko število udeležencev za več kot 20% razlikovalo od načrtovanega števila udeležencev bo prijavitelj pri naslednjem javnem razpisu za sofinanciranje projektov podpornih institucij prejel pri tem merilu nič točk.**

**Merilo; dosedanje sodelovanje prijavitelja z Mestno občino Nova Gorica**

Prijavitelj, ki je pri izvedbi dosedanjih projektov sodeloval z Mestno občino Nova Gorica prejme pri tem merilu 5 točk, prijavitelj, ki do prijave na javni razpis pri izvedbi projektov ni sodeloval z Mestno občino Nova Gorica pri tem merilu ne dobi nobene točke.

**Končno število točk;** končno število točk na podlagi meril je 70. V sofinanciranje se uvrstijo prijavljeni projekti, ki prejmejo najmanj 30 točk.

**Ocenjevanje vlog**

Komisija za dodelitev sredstev pripravi predlog prejemnikov sredstev (upravičencev) za popolne in ustrezne vloge in ga poda pristojnemu organu Mestne občine Nova Gorica za sprejetje odločitve oziroma sklepa o odobritvi sofinanciranja odobrene vloge. Na podlagi sklepa o odobritvi sofinanciranja upravičenih stroškov odobrene vloge prejme prijavitelj državno pomoč, skladno z zaprošenimi sredstvi in skladno s točko IV.(Pogoji za kandidiranje V.(Upravičenci do prijave na javni razpis) in VI. (Upravičeni stroški) javnega razpisa. V primeru enakega števila točk imajo prednost prijave, ki so pridobile več točk pri merilu ciljna skupina uporabnikov projekta nato pri merilu pričakovana udeležba/doseg/promocijski učinek projekta nato pri merilu učinki projekta za promocijo in prepoznavnost lokalnega podjetniškega in inovativnega okolja občine, nato pri merilu dosedanje delo in reference prijavitelja in nato pri merilu dosedanje sodelovanje prijavitelja z Mestno občino Nova Gorica. V primeru enakega števila točk tudi po zgoraj navedenem vrstnem redu meril, bodo imele prednost vloge, ki so bile oddane prej

Sredstva se dodelijo do porabe razpisanih proračunskih sredstev za izvedbo tega javnega razpisa po naslednji formuli :

 KONČNO ŠTEVILO TOČK UPRAVIČENA ZAPROŠENA

 ZA VLOGO \_\_\_\_\_\_\_\_\_\_\_\_ x SREDSTVA ZA POSAMEZNO VLOGO

 70 (MAKSMALNO ŠTEVLO TOČK)

V primeru, da bo po končanem ocenjevanju ugotovljeno, da je skupna vrednost pričakovanega sofinanciranja vlog, ki so dosegle 30 ali več točk nižja od razpoložljivih razpisanih proračunskih sredstev ter omogoča maksimalno možno sofinanciranje vsem upravičencem, bodo vsi upravičenci prejeli maksimalno možni znesek sofinanciranja upravičenih stroškov sofinanciranja projektov podpornih institucij.

### IX. OBDOBJE ZA PORABO SREDSTEV

Obdobje za katerega so namenjena razpisana proračunska sredstva iz točke III.(Višina proračunskih sredstev je proračunsko leto 2024. Sredstva bodo dodeljena tistim prijaviteljem katerih prijavljeni in odobreni projekti so bili ali bodo realizirani v času od 1.1. 2025 do najkasneje 28.11. 2025.

**X. VLOGE, RAZPISNA DOKUMENTACIJA, NAČIN PRIJAVE IN RAZPISNI ROKI**

Javni razpis je odprt do vključno 30. 5. 2025 Kot pravočasna se šteje vloga, ki bo najkasneje do 30.5. 2025 do 12.00 ure osebno oddana na naslov: MESTNA OBČINA NOVA GORICA, Trg Edvarda Kardelja 1, 5000 Nova Gorica ( sprejemna pisarna Mestne občine Nova Gorica, pritličje desno).Če se vloga pošlje **priporočeno po pošti**, se za dan, ko je Mestna občina Nova Gorica prejela vlogo, šteje dan oddaje na pošto (poštni žig). Če se vloga pošlje z **navadno pošiljko** se za dan, ko je Mestna občina Nova Gorica prejela vlogo, šteje dejanski dan prejema in ura prejema vloge.

Prepozne vloge, vloge, ki niso oddane na obrazcih razpisne dokumentacije in vsebinsko nepopolne vloge, s sklepom zavrže pristojni organ.

Vloga na razpis mora biti oddana v zaprti ovojnici z ustrezno navedbo na sprednji strani, dobesedno in brez okrajšav: **»NE ODPIRAJ – VLOGA NA JAVNI RAZPIS ZA SOFINANCIRANJE PROJEKTOV PODPORNIH INSTITUCIJ V LETU 2025 - SKLOP \_\_\_\_** in s polnim nazivom in naslovom pošiljatelja. Obrazec pravilne opreme ovojnice za prijavo na javni razpis je priložen razpisni dokumentaciji in ga prilepite na prvo stran ovojnice.

Vloga se izpolni na obrazcih razpisne dokumentacije. Dokazila se prilagajo v fotokopijah. Sofinancer lahko od prijavitelja zahteva na vpogled originale dokazil. Sofinancer lahko od prijavitelja zahteva tudi, da predloži listine, s katerimi dokazuje posamezna dejstva oziroma izjave iz vloge.

Odpiranje vlog ni javno. Pristojni organ bo v roku 8 (osmih) delovnih dni od odpiranja pisno pozval tiste prijavitelje, katerih vloge niso bile popolne, da jih dopolnijo. Formalno nepopolne vloge, ki jih prijavitelj v postavljenem roku ne dopolni, zavrže pristojni organ s sklepom. Po preteku roka iz tega odstavka dodatne dopolnitve vlog niso možne.

Vloga je formalno popolna, če vsebuje vse obrazce in zahtevane priloge, ki jih določa razpisna dokumentacija. Vloga je vsebinsko popolna, če je prijavljeni projekt oziroma projekta skladen s predmetom razpisa oziroma v javnem razpisu opredeljenimi upravičenimi stroški.

Odločbe, s katerimi bo odločeno o dodelitvi sredstev, bodo izdane najkasneje v 60 dneh od zaključka razpisa.

**XI. RAZPISNA DOKUMENTACIJA**

Brezplačna razpisna dokumentacija z navodili prijaviteljem za pripravo vloge je na voljo na spletni strani: http://www.nova-gorica.si.

Dodatne informacije in morebitna vprašanja je mogoče posredovati po elektronski pošti: tanja.gregorcic@nova-gorica.si

**XII. MOŽNOST PRITOŽBE**

Zoper odločbo je možna pritožba v roku 8 dni od prejema odločbe na naslov Mestna občina Nova Gorica, trg Edvarda Kardelja 1, 5000 Nova Gorica Vložena pritožba ne zadrži podpisa pogodbe z izbranimi podjetji. Pritožnik mora v pritožbi natančno opredeliti pritožbene razloge. Predmet pritožbe ne morejo biti postavljena merila za ocenjevanje vlog. O pritožbi odloči župan v roku 15 dni od pravnomočnosti pritožbe.

**XIII. INFORMACIJE JAVNEGA ZNAČAJA**

Z oddajo vloge se prijavitelj strinja s pogoji in z merili razpisa ter pripadajoče razpisne dokumentacije. Prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o odobreni vlogi in prejemniku finančnih sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Varovanje osebnih podatkov bo zagotovljeno v skladu z veljavno zakonodajo. Vsi podatki iz vlog, ki jih komisija odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. [51/06](https://www.uradni-list.si/glasilo-uradni-list-rs/vsebina/2006-01-2180) – UPB,  [117/06](https://www.uradni-list.si/glasilo-uradni-list-rs/vsebina/2006-01-5018) – ZDavP-2, [23/14](https://www.uradni-list.si/glasilo-uradni-list-rs/vsebina/2014-01-0876), [50/14](https://www.uradni-list.si/glasilo-uradni-list-rs/vsebina/2014-01-2077), [19/15](https://www.uradni-list.si/glasilo-uradni-list-rs/vsebina/2015-01-0728) – odl. US, [102/15](https://www.uradni-list.si/glasilo-uradni-list-rs/vsebina/2015-01-4086), [7/18](https://www.uradni-list.si/glasilo-uradni-list-rs/vsebina/2018-01-0275) in [141/22](https://www.uradni-list.si/glasilo-uradni-list-rs/vsebina/2022-01-3466), v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelji morajo pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo sofinancer lahko domneval, da vloga po stališču prijavitelja ne vsebuje poslovnih skrivnosti, osebnih podatkov in drugih izjem iz 6. člena ZDIJZ.

Na podlagi Zakona o integriteti in preprečevanju korupcije (Uradni list RS, št. [69/11](https://www.uradni-list.si/glasilo-uradni-list-rs/vsebina/2011-01-3056) –UPB besedilo, [158/20](https://www.uradni-list.si/glasilo-uradni-list-rs/vsebina/2020-01-2765), [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri) Mestna občina Nova Gorica ne sme poslovati s subjekti, v katerih je funkcionar, ki pri Mestni občini Nova Gorica opravlja funkcijo ali njegov družinski član poslovodstva, ali neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Ta prepoved smiselno velja tudi za državne pomoči in druge oblike pridobivanja sredstev od naročnika Mestne občine Nova Gorica ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Številka: 302-0037/2025

Datum: 5.5. 2025

|  |  |
| --- | --- |
|  | **MESTNA OBČINA NOVA GORICA** **Župan****Samo Turel** |